**A Magyar Hadtudományi Társaság Haditechnikai Szakosztály**

 Beszámoló

A **Haditechnikai Szakosztály célja** elemezni, értékelni, nyomon követni a védelmi és biztonsági területen alkalmazható újdonságokat, fejlődési trendeket, eszközöket, rendszereket és az értékeket közvetíteni a haderő modernizációját irányító szervezeteknek, döntéshozóknak.

**A haderő korszerűsítése megkezdődött** a haditechnikai fejlesztéseka sajtó címoldalára kerültek, de ezek inkább beszerzések, felújítások nem pedig a hazai szürke állomány igénybevételével valósulnak meg. Bár több próbálkozás indult például fegyverzet területén haditechnikai fejlesztések csak kis mértékben folynak a szakosztály szakembereit nem keresték meg.

A **Szakosztály tagjai mindig** hangsúlyozzák, hogy a haditechnikai kérdések megoldása nem nélkülözheti a tudományos megközelítést, elemzést és a minimum középtávú gondolkodást. Véleményünk szerint döntő változásra van szükség a haditechnika megítélését illetően, melynek továbbra is önálló területet kell képviselni. A haderő korszerűsítése azonban ennél még sokkal szélesebb területet ölel fel, ezt minél előbb részletesen elemezni kell, hogy megfelelő szakmai állomány álljon rendelkezésre.

A **szakosztály a 2018-as évben** nagyobb aktivitást mutatott a közvélemény és a média irányába. A Karc Rádió számára 4 alkalommal adtunk interjút haditechnikát érintő bel és külföldi témakörökben.

A tagság tudományos tevékenységének jelentős része a Haditechnika folyóiratban közzétett publikációkkal jellemezhető.

A Védelmi Információs Központ Közhasznú alapítvánnyal együttműködve kerekasztal beszélgetéseket szerveztünk a védelem ipari cégek vezetőivel a jövővel kapcsolatban, a Zrinyi 2023 program idő horizontján.

A **haditechnika szerepének újrarajzolása** elengedhetetlen a hazai védelmi K+F, az ipari kapacitás és az egyetemi oktatás számára. E nélkül megalapozott tudás, tapasztalat és elkötelezettség még rövid távon sem alakul ki az állományban.

A **Szakosztály létszáma 17 fő** az utóbbi években kissé emelkedő tendencia tapasztalható. A tagok életkori megoszlása szempontjából az idősebb korosztály is képviselve van nyolc fővel, de a fiatalabb tagság száma is növekszik. A tagdíjfizetési fegyelem megfelelőre értékelhető.

A **közgyűlésre** három küldöttel képviseljük a szakosztályt:

Hajdú Ferenc ferenc.hajdu@t-online.hu

Hegedüs Ernő

Ráth Tamás tamasrath@freemail.hu.

A **2018-as évben** a Szakosztály több rendezvényen óhajt részt venni, többek között előadást tartunk a **Hadtudomány Mindenkinek** sorozatban a védelmi kutatás fejlesztés kérdéseiről, illetve más szakosztályok rendezvényein is az adott témakör haditechnikai vonatkozását akarjuk elemezni.

Javaslatot tettünk egy haditechnikai témakörrel foglalkozó **kerekasztal konferenciára** a Társaságunk, a Magyar Védelmi Ipari Szövetség, a Védelmi Információs Központ Alapítvány és a Gazdálkodási Tudományos Társaságok Szövetsége képviselőinek részvételével.

Ebben az évben mindenképpen szükségesnek tartjuk, hogy a Hadtudomány egyik számában előremutató témakörben nívós cikkel jelenjünk meg. A szakosztály továbbra is nyitott a média irányába szakmai kérdések megvitatására.

Budapest,2019. január 31. Dr. Ráth Tamás